Mesaj RO-Alert în Tulcea, în miez de noapte. Oamenii au fost avertizați să intre în beciuri sau în adăposturi de protecție civilă
Autoritățile au emis vineri noaptea, 23 august, mesaj RO-Alert pentru zona de nord a județului Tulcea prin care populația a fost informată că există posibilitatea căderii unor obiecte, după ce structurile cu rol de apărare din cadrul MApN au identificat drone care se apropiau de teritoriul național.